**Helseundersøkelse – Dunker.**

Vi er midt inne i en helseundersøkelse som skal gi oss en pekepinn om hvordan helsesituasjonen er i vår kjære rase.

Det har vært en meget bra oppslutning om undersøkelsen som har pågått de siste måneder, (nesten 30% av populasjonen de siste 10 år ). Visstnok det beste av samtlige jakthundraser. Dette har gitt Frode Lingås og oss et godt grunnlag for å kunne si noe om hvordan helsesituasjonen er og hvilke tiltak vi må ta, og hva som er viktig i det videre arbeidet.

Dette ble presentert på vår samling på Maurvangen nå i juni og vi venter nå på rapporten fra Frode.

Det som nå blir viktig at vi lytter til de råd og anbefalinger vi får fra Frode om hva som nå er viktig.

Vi må ikke gå i den samme fella som vi tidligere har gått med konklusjoner basert på alt for tynt grunnlag for vurdering når det gjelder helse.

Ettersom vi føler at vi tidligere har hatt en sterk underrapportering av kjente arvelige sykdommer vil det nå ved hjelp av denne undersøkelsen som er anonymisert kunne få frem mer korrekt resultat.

To områder som har hatt fokus de siste år er epilepsi og hypotyreose som i undersøkelsen så langt har vist henholdsvis 3% og 6 % av populasjonen og som ble presentert av Frode på Maurvangen.

På vegne av avlsrådet kan jeg love at vi vil jobbe hardt ut fra prioriteringer i følgende rekkefølge:

**Helse, jakt og eksteriør.**

Jeg vil takke alle som brenner for dunkeren som rase og som også stiller opp for å belyse de eventuelle problemer vi har.

Vi i avlsrådet vil komme tilbake med mere info rundt dette når det foreligger.

Da håper vi at sommeren går fort slik at vi kan komme oss til skogs snart!

God sommer!

For avlsrådet

Jan Havdal